Set entitats locals es beneficien d’ajudes per a projectes que fomenten la igualtat i previnguen la violència de gènere
05 de setembre 2018

![Imagen 1](/media/actualidad/PublishingImages/1 Políticos/C_Maria Gimenez.jpg)

La regidoria d’Igualtat de l’Ajuntament de Sagunt ha donat a conéixer les entitats que rebran les subvencions en matèria de foment de la igualtat i la prevenció de la violència de gènere. De nou entitats que optaren a la subvenció, set han sigut les que rebran unes ajudes que en total sumen 11.999 euros repartits en 12 projectes. L’objectiu principal d’estes ajudes és el de configurar un mecanisme de col·laboració entre el consistori i les entitats sense ànim de lucre de la localitat per a la gestió d’activitats considerades d’interés general, que complementaran i potenciaran els valors relacionats amb la igualtat efectiva entre dones i hòmens i la prevenció de la violència de gènere.

  

La regidora d’Igualtat, María Giménez, ha reivindicat la importància que el teixit associatiu “**del nostre municipi continue empoderant-se en qüestions d’igualtat, i per això, és prioritari que presenten els seus projectes i accions a les subvencions en concurrència competitiva que tramitem des de l’Àrea d’Igualtat**”. Per eixe motiu, Giménez destaca que el feminisme i les seues reivindicacions “**han d’estar i seguir presents en els col·lectius que treballen dia a dia per la igualtat**”. Així mateix, ha donat l’enhorabona a les associacions per la seua tasca “**amb les quals continuarem treballant en la causa**”.

  

Les entitats i associacions beneficiàries d’estes subvencions són la fundació de Trabajadores de la Siderurgia Industrial, el Club de Lluita Camp de Morvedre, l’associació cultural Falla El Romano, el col·lectiu Dones de Sagunt 8 de Març i les associacions Amiguas Supervivientes, Salut per a la Tardor i La Niñacristal.

*   [](http://www.facebook.com/sharer.php?u=https://aytosagunto.es/va/actualitat/set-entitats-locals-es-beneficien-d-ajudes-per-a-projectes-que-fomenten-la-igualtat-i-previnguen-la-violencia-de-genere/ "Facebook")
*   [](http://twitter.com/share?url=https://aytosagunto.es/va/actualitat/set-entitats-locals-es-beneficien-d-ajudes-per-a-projectes-que-fomenten-la-igualtat-i-previnguen-la-violencia-de-genere/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/set-entitats-locals-es-beneficien-d-ajudes-per-a-projectes-que-fomenten-la-igualtat-i-previnguen-la-violencia-de-genere/ "Linked In")
*   [](mailto:?body=https://aytosagunto.es/va/actualitat/set-entitats-locals-es-beneficien-d-ajudes-per-a-projectes-que-fomenten-la-igualtat-i-previnguen-la-violencia-de-genere/)